alexandrainst/scandi-wiki huggingface dataset:
Løeheitunnelen

Løeheitunnelen er en veitunnel i Lillesand kommune i Agder. Tunnelen er en del av europavei 18. Den er 322 meter lang og ble åpnet 26. august 2009, da veien mellom Kristiansand og Grimstad ble åpnet.

Se også 

 Veitunneler i Norge
 Undersjøiske veitunneler i Norge

Referanser

Veitunneler i Agder
Veier i Lillesand
Tunneler åpnet i 2009
Kvernåstunnelen

Kvernåstunnelen er en veitunnel i Lillesand kommune i Agder. Tunnelen er en del av europavei 18. Den er 162 meter lang og ble åpnet 26. august 2009, da veien mellom Kristiansand og Grimstad ble åpnet.

Se også 

 Veitunneler i Norge
 Undersjøiske veitunneler i Norge

Referanser

Veitunneler i Agder
Veier i Lillesand
Tunneler åpnet i 2009
Knut Børsheim

Knut Børsheim (født 29. april 1987) er en norsk profesjonell golfspiller som spiller på Europatouren.

Børsheim ble profesjonell i 2010, etter å ha spilt universitetsgolf ved Arizona State. Han kvalifiserte seg for Europatouren 2012 via kvalifiseringsskolen etter 2011-sesongen. Han er tatt ut til Norges Golfforbunds satsing mot OL i 2016, Team Norway Rio ’16.

Hans eneste seier i en profesjonell turnering kom da han vant P4 Tour Hydro-Texaco Open i 2006. Turneringen inngikk i satellittouren Nordic League. I 2011 kom han på annenplass i Challenge Tour-turneringen Kazakhstan Open.

Børsheim har en kongepokal i golf etter å ha vunnet NM i 2009.

Meritter

Nordic League 
 2006 P4 Tour Hydro-Texaco Open (som amatør)

Norgesmesterskapet i golf 
 2009

Eksterne lenker 
 
 Profil på europeantour.com

Norske golfspillere
Fødsler i 1987
Arhuaco (sommerfugl)

Arhuaco er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).

Utseende 
Nokså store (vingespenn ca. 70 millimeter), brune sommerfugler, vingenes ytterkant noe bølgete. Oversiden er brun med en rad av små, hvite flekker i den ytre delen. Undersiden er mer spraglete.

Utbredelse 
Slekten er kjent fra Costa Rica, Panama og Colombia.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien flikvinger, Nymphalidae
 Underfamilien ringvinger, Satyrinae
 Stammen Satyrini 
 Gruppen Pronophilina 
 Slekten Arhuaco Adams & Bernard, 1977
 Arhuaco dryadina (Schaus, 1913)
 Arhuaco ica Adams & Bernard, 1977

Kilder 
 Markku Savela's Lepidoptera and some other life forms: Sjekkliste over artene. Hentet 22.1. 2012.
 Lewis, H.L. (1974) Fjärilar från hela världen. Forum, Stockholm. ISBN 91-37-10100-5

Eksterne lenker 
 
 Brower, A.V.Z. (2011) Arhuaco på Tree of life
 Bilde av Arhuaco dryadina

Ringvinger
Sommerfugler formelt beskrevet i 1977
Engelsheitunnelen

Engelsheitunnelen er en veitunnel i Lillesand kommune i Agder. Tunnelen er en del av europavei 18. Den er 250 meter lang og ble åpnet den 26. august 2009, da veien mellom Kristiansand og Grimstad ble åpnet.

Se også 

 Veitunneler i Norge
 Undersjøiske veitunneler i Norge

Referanser

Veitunneler i Agder
Veier i Lillesand
Tunneler åpnet i 2009
Marina Solodkin

Marina Solodkin (født 31. mai 1952 i Moskva i Sovjetunionen (dagens Russland), død 16. mars 2013) var en russisk-israelsk politiker og medlem av Knesset for det politiske partiet Kadima.

Solodkin studerte ved Statsuniversitetet i Moskva, hvor hun fikk en doktorgrad i økonomi og historie. Solodkin emigrerte fra Sovjetunionen til Israel på begynnelsen av 1990-tallet. Med en gang hun var fremme i Israel, ble hun aktiv i israelsk politikk. Solodkin ble valgt inn i Knesset ved valget i 1996. Kort tid før valget i 2006 trakk Solodkin seg fra sitt sete i Knesset.

Referanser

Eksterne lenker 
 Offisielt nettsted på hebraisk
 Offisielt nettsted på russisk

Israelske politikere
Russere
Tommy Løken-Elstad

Tommy Løken-Elstad (født 28. desember 1970) er en norsk musiker og bassist. Han er mest kjent som bassist i rockebandet Plumbo. Gruppa debuterte i 2002 med plata Full åpning. I 2012 vant de prisen for «Årets hit» med låten «Møkkamann». Utdeler var Madcon og med en gang de kom på scenen sa Lars Erik Blokkhus «Når jeg ser på dere to så får låta plutselig et nytt navn mokkamann» under Spellemannprisen 2011. I 2012 er gruppa også aktuelle i Melodi Grand Prix 2012 med låten «Ola Nordmann». Han er gift med Elisabeth Løken-Elstad.

Diskografi

Plumbo 
Album
 Full åpning (2002)
 På vei til Harryland! (2007)
 Råkk'n Råll Harry (2010)
 Møkkamenn Live (2011)
 Rådebank (2012)
 Kom som dæ sjæl (2014)
 De 15 beste (2015)
 Haraball (2016)

Singler
 Kong Alkohol (2009)
 Møkkamann (2010)
 Møkkamann-Glenn Main Remix (2011)
 Nå gir vi jernet (2011)
 Ola Nordmann (2012)
 Ta meg (2012), ft. Endless
 Tøft å ha det tøft (2013)
 Sånn gjør vi det (2014)
 Vandrern (2014)
 Tennplugg (2015)
 La bjella slå (2016)
 Langt mot nord (2017)
 Bade naken (2017)
 Digger deg (2018)

Deltar på 
 Melodi Grand Prix: Melodi Grand Prix 2012 (2012)
 Rune Rudberg Band: Tro (2013)
 Rune Rudberg: 20 største hits (2016)

Eksterne lenker 
 Tommy Løken-Elstad på Rockipedia
 Tommy Løken-Elstad på Discogs

Norske bassister
Personer fra tidligere Sande kommune i Vestfold
Personer fra Holmestrand kommune
Fødsler i 1970
Hans Inge Rønningen

Hans Inge «Hasse» Rønningen (født 2. mars 1969) er en norsk musiker og trommeslager. Han er mest kjent som trommeslager i Plumbo hvor han har vært med siden 2005 og tok en pause til i 2007. Hans første utgivelse med bandet var «Kong Alkohol» i 2009. I 2012 er de aktuelle i Melodi Grand Prix 2012 med låten «Ola Nordmann».

Diskografi

Plumbo 
Album
 Råkk'n Råll Harry (2010)
 Møkkamenn Live (2011)
 Rådebank (2012)
 De 15 beste (2015)
Singler
 Kong Alkohol (2009)
 Møkkamann (2010)
 Møkkamann-Glenn Main Remix (2011)
 Nå gir vi jernet (2011)
 Ola Nordmann (2012)
 Ta meg (2012), ft. Endless

Infinite Decay 
 Demo 1991 (1991)

Andre deltagelser 
 Stålmenn: Ingen spøk (1995)
 Melodi Grand Prix 2012: Melodi Grand Prix 2012 (2012)

Eksterne lenker 
 Hasse Rønningen på Rockipedia
 Hasse Rønningen på Discogs

Norske trommeslagere
Personer fra Holmestrand kommune
Fødsler i 1969
Vindushåndverker

Vindushåndverker er en spesialist på restaurering og vedlikehold av gamle vinduer i antikvariske bygninger. Faget som oppsto på slutten av 1900-tallet i Sverige. Teknikkene som brukes er hentet fra eldre håndverksfag: glassmester, snekker og maler. 

En vindushåndverker kan foreta en totalrestaurering av et vindu: demontere glassene på en skåsom måte, reparere vindusrammene ved å spunse inn nytt treverk, sette inn rammene med konserverende olje, montere glass i kitt og til slutt male vindusrammen.

Kilder 
Drange, Aanensen, Brenne: Gamle trehus. Historikk. Reparasjon. Vedlikehold. 5. opplag. Universitetsforlaget 2000. s. 169. 

Håndverksyrker
Hansa Borg Bryggerier

Hansa Borg Bryggerier er Norges nest største bryggeri, som ble til etter en sammenslåing av Hansa bryggeri og Borg bryggeri i 1997. Hansa Borg eies 100% av danske Royal Unibrew på grunn av at familien Egenæss solgte de resterende norske aksjene til dem.

Hansa Borg bestod pr. 1. januar 2022 av Hansa bryggeri i Bergen, Borg bryggeri i Sarpsborg, Christianssands Bryggeri (CB) i Kristiansand, samt et produksjons- og tappeanlegg for Olden i Oldedalen, Nordfjord. I Bergen eide Hansa Borg også Waldemars Mikrobryggeri. Hansa Borg eier 54,4 % av Nøgne Ø i Grimstad og 50 % av Mikrobryggeriet Austmann i Trondheim. 

Den 7. januar 2022 ble det kjent at de aksjene i Hansa Borg Bryggerier som var på norske hender, var blitt solgt til danske Royal Unibrew som fra før eide 25 % av aksjene. Royal Unibrew ble dermed eneeier av Hansa Borg.

Historikk
1997: Hansa og Borg fusjonerer
1999: Hansa Borg bryggeri kjøper opp Christianssands Bryggeri
2002: Hansa Borg Bryggerier selges til Borg Bryggerier Holding, Bryggerigruppen AS, Spendrups Invest
2006: Hansa Borg Bryggerier kjøper 100 % av aksjene i Olden Brevatn AS
2013: Hansa Borg Bryggerier kjøper 54,5 % av aksjene i Nøgne Ø
2016: Hansa Borg Bryggerier kjøper seg inn i Austmann Bryggeri
2021: Hansa Borg Bryggerier kjøper 100 % av aksjene i Nøgne Ø
2021: Hansa Borg Bryggerier kjøper 100 % av Vinestor
2022: Royal Unibrew kjøper 100 % av aksjene i Hansa Borg Bryggerier

Produkter
Hansa
Borg
CB
Nøgne Ø
Heineken (lisens)
Clausthaler (lisens)
Grevens Cider
Olden
Perle & Bruse
Lysekloster (Utgått i 2020)
Eplemost
Jus

Referanser

Eksterne lenker
 

 
Norske bryggerier
Selskaper etablert i 1997
Hans Bauck

Hans Jørgen Bauck (født 25. oktober 1861 i Trondhjem, død 17. januar 1926 samme sted) var en norsk offentlig tjenestemann, overrettssakfører og politiker (H).

Liv og virke
Han hadde studentereksamen fra Trondhjems Katedralskole fra 1879 og juridisk embedseksamen fra 1883. Han var edsvoren fullmektig hos byfogden i Trondhjem 1881–1886, overrettssakfører i egen praksis 1886–1905 og byens magistrat under borgermesterens sykdom fra 1904. I 1922 opphørte stillingen om magistrat, og Bauck fortsatte som borgermester frem til sin død.

Bauck var medlem av Trondhjem bystyre 1902–1904, hele perioden som byens ordfører, og stortingsmann for Trondhjem og Levanger 1913–1915. Han trivdes etter sigende ikke veldig godt på Stortinget, men la ned mye arbeid i saken om Dovrebanen som medlem av Stortingets jernbanekomité.

Han ble utnevnt til ridder av 1. klasse av St. Olavs Orden i 1906 og forfremmet til kommandør av 2. klasse av samme orden i 1910 for «fortjenstfull embedsvirksomhet». Han var også ridder av Den røde ørns orden og innehaver av Kroningsmedaljen 1906 i sølv.

I 1966 ble en blindvei, Hans Baucks veg, oppkalt etter ham på Nardo (Steindal/Nardosletta) i Trondheim, hvor Nardocenteret i dag ligger. Navnet Borgermester Baucks veg ble i 1937 gitt til en prosjektert gate på Singsaker, fra Lillegårdsbakken til Kristianfeldts gate, men den ble aldri opparbeidet.

Hans var sønn av Hans Jørgen Bauck (kjøpmann som eide Bauckgården) og Henriette Fredrikke Bull. Farfaren Heinrich Bauck var født i Hamburg og innvandret til Norge i 1820. Han var raffinør og bestyrer ved Sukkerhuset. Hans Bauck var gift med Fredrikke Birch (1863–1931), datter av landhandler og brukseier Fredrik Reichenwald Birch i Selbu, og fikk ni barn. Hennes farfar var major Paul Hansen Birch, og hennes søster Helga var gift med kirurg og stortingsmann Joakim Sveder Bang.

Referanser

Eksterne lenker 
 
 

Stortingsrepresentanter fra Høyre
Stortingsrepresentanter for Trondheim og Levanger
Stortingsrepresentanter 1913–1915
Ordførere i Trondheim
Høyre-ordførere i Sør-Trøndelag
Rådmenn
Norske advokater
Kommandører av St. Olavs Orden
Den røde ørns orden
Ridnitšohkka

Ridnitšohkka (nordsamisk: Ritničohkka) er med en høyde på 1316 moh. det nest høyeste fjellet i Finland. 

Siden toppene på Finlands høyeste fjell Háldi ligger i Norge (Ráisduottarháldi og Háldičohkka), er Ridnitšohkka det høyeste fjellet i Finland hvor også toppen ligger innenfor landets grenser. Ridnitšohkka ligger ca. 4 kilometer sørøst for Háldičohkka i Enontekis kommune helt nordvest i landskapet Lappland.

På toppen står en antennemast, primært for mobiltelefoni.

Fotnoter

Referanser 

Fjell i Enontekis kommune
Fjell over 1000 meter
Ivar Jørstad

Ivar Jørstad (født 14. juli 1887 på Hitra, død 8. juni 1967) var en norsk botaniker, kjent som den første statsmykolog med ansvar for mugg og sopp.

Etter cand.real. 1919 studerte han i Madison, ved University of Wisconsin til en master of science 1920 og ble samme året (1920) tilsatt som bestyrer ved  Statens plantevern sin biologiske avdeling i Kristiania (Statens Plantevern  lå jo ved Norges landbrukshøgskole på Ås). Han ble også statsmykolog, et verv han beholdt til 1957. Underveis mottok han en dr.philos. i 1936 fra Den Kgl. Veterinær og Landbohøgskolen i København.

I 1957 ble statsmykologvervet overtatt av Håkon Røed som i sin tid ble veiledet av Jørstad. 

Jørstad ble tildelt Kongens fortjenstmedalje i gull i 1958.

Han var sønn av sogneprest Nils Kristian Jørstad (1851–1940).

Premier 
 Det Norske Videnskaps-Akademi innvalgt 1936
 Fridtjof Nansens belønning for fremragende forskning 1953 «for hans mykologiske arbeider».

Utgivelser

Referanser 

Norske botanikere
Kongens fortjenstmedalje i gull
Medlemmer av Det Norske Videnskaps-Akademi
Personer fra Hitra kommune
Triennale di Milano

Triennale di Milano er et designmuseum og arena for en internasjonal kunst- og arkitekturutstilling, blant annet med vekt på møbeldesign.

Norske deltakere
 1960 – Torbjørn Afdal

Eksterne lenker
 

Kunstmuseer i Italia
Milano
Fredrik A. Kayser

Fredrik A. Kayser (født 1924 i Bergen, død 19. august 1968) var en norsk møbeldesigner og interiørarkitekt. Han ble uteksaminert ved Statens Håndverks- og Kunstindustriskole under andre verdenskrig. Han var ansatt hos Rastad & Relling i Oslo fra 1952 til 1956, og etablerte deretter egen praksis hvor han i all hovedsak drev med møbeldesign.

Kayser var tydelig inspirert av samtidens danske møbelkunst, og hans møbler har et klassisk snitt, men er funksjonelle og moderne.
Han er spesielt kjent for sitt arbeid med lamineringsteknikk og mange av hans møbler har hatt stor suksess.

Produsenter av hans møbler er blant annet 
 Vatne Lenestolfabrikk

Referanser

Eksterne lenker 
 LK Hjelle
 please sit

Norske møbeldesignere
Norske interiørarkitekter
Personer fra Bergen kommune
Kallurdalstunnelen

Kallurdalstunnelen er en veitunnel med ett løp i Agdenes kommune i Trøndelag.

5. oktober 2009 ble de forelagt planer om å oppjustere kjørehøyden til 4,2 m.

Referanser

Se også 
Veitunneler i Norge
Undersjøiske veitunneler i Norge

Veitunneler i Trøndelag
Veier i Orkland
Introduksjonsår ikke oppgitt
Vestfold Venstre

Vestfold Venstre er partiet Venstres fylkesorganisasjon i Vestfold. Vestfold Venstre ledes av Karin Synnøve Frøyd og Kåre Pettersen er gruppeleder i fylkestinget og varaordfører for Vestfold fylkeskommune. Carl-Erik Grimstad representerer Venstre på Stortinget.

Historikk
Vestfold Venstre ble stiftet 21. juni 1883 under navnet "Jarlsberg og Laurvigs Amts Venstreforening". 40 utsendte fra fylkets landdistrikter møtte frem etter invitasjon fra Hof og Botne Samtaleforeninger, i den hensikt "at oprette en Venstreforening for Jarlsberg og Laurvigs Amt samt av vedtage Love for denne". Foreningens formål var å verne den lovbestemte borgelige frihet samt støtte den "frisindede Politik og at fremme politisk og anden Oplysning". Tillitsmenn (én for hver 25 medlemmer) fra samtalelagene innen fylket utgjorde foreningens representantskap. Tillitsmennene skulle velge foreningens styre som bestod av 5 medlemmer. Styret skulle selv konstituere seg. Hvert medlem som sluttet seg til foreningen måtte betale en kontingent på 50 øre. Det var også mulig å bli medlem uten å være tilsluttet et samtalelag. Det første "foreløpige" styret bestod av O. Storm fra Horten (formann), S. Aarrestad fra Sande, M. Odberg fra Brunlanes og L. Hystad fra Botne. I januar 1884 bestod Jarlsberg og Laurvigs Amts Venstreforening av 12 samtalelag med tilsammen 974 medlemmer. Fra starten av var foreningen tilsluttet Norges Venstreforening, og hadde følgelig styremedlemmer representert der.

Valg i Vestfold

Referanser

Kilder

 

Venstre
Politikk i Vestfold
Michael Paulsen

Hjalmar Michael Paulsen (født 1. mars 1899 i Horten, død 18. oktober 1968 samme sted) var en norsk tidligere fotballspiller som spilte midtbane (ving) for Ørn-Horten og Sportsklubben Brann. Han fikk også flere landskamper for  og var med i den norske troppen i Sommer-OL 1920.

Spillerkarriere 
Paulsen debuterte for Ørn-Horten som 16-åring i 1915, og året etter deltok han i cupfinalen i Norgesmesterskapet 1916, hvor klubben tapte 0–2 for Frigg. Han deltok også i cupfinalen i Norgesmesterskapet 1920, hvor han scoret kampens eneste mål. I 1922 hadde han et kortere opphold hos Sportsklubben Brann, som en del av et praksisopphold hos Hansa bryggeri i forbindelse med hans studium ved Skandinavisk Bryggerihøjskole i København. 

Etter å ha returnert til København samme år falt han om på gaten og ble påvist hjernesvulst. Han returnerte deretter til Horten hvor han ble operert, og spilte for Ørn-Horten frem til 1924, da han la opp som aktiv fotballspiller i en alder av 26 år. I mellomtiden rakk han å bli norgesmester én gang, samt kretsmester i 1922, 1924 og 1925. Etter at han la opp arbeidet han i en administrativ stilling ved Horten sykehus frem til han pensjonerte seg i 1967.

Landslagskarriere 
Paulsen fikk sin landslagsdebut for Norge i en vennskapskamp mot  i juni 1919. Han fikk sitt første landslagsmål da han ble matchvinner i sin 12. landskamp mot  i mai 1921. Paulsen ble tatt ut i den norske troppen til Sommer-OL 1920 i Belgia, hvor han spilte i Norges tre kamper mot henholdsvis Storbritannia, Tsjekkoslovakia og Italia. Hans siste landskamp, av i alt 20 kamper med flagget på brystet, kom i en vennskapskamp mot  i juni 1924.

Meritter 
Ørn-Horten
 NM i fotball for herrer (1): 1920

Se også 
 Liste over norske landslagsspillere i fotball for herrer

Eksterne lenker 
 

Norske fotballspillere
Norske landslagsspillere i fotball for herrer
Deltakere for Norge under Sommer-OL 1920
Fotballspillere under Sommer-OL 1920
Fotballspillere for FK Ørn-Horten
Fotballspillere for SK Brann
Personer fra Horten kommune
Norgesmestere i fotball
Craig Eastmond

Craig Leon Eastmond (født 9. desember 1990 i Battersea i London) er en engelsk fotballspiller som spiller for Colchester United. Eastmond spiller både defensiv midtbane og høyre back. Han kom fra Millwall til Arsenals ungdomslag i 2002 og ble en del av A-stallen i 2009. I 2010–2011 var han utlånt til Millwall.

Referanser

Eksterne lenker 
 

Engelske fotballspillere
Fotballspillere for Arsenal FC
Fotballspillere for Millwall FC
Fotballspillere for Wycombe Wanderers FC
Fotballspillere for Colchester United FC
Personer fra London
Fødsler i 1990
Chinatown, My Chinatown

«Chinatown, My Chinatown» er en amerikansk populærmusikksang, skrevet av Jean Schwartz (melodi) og William Jerome (tekst) i 1910. 

Jerome og Schwartz innlemmet kinesiske musikalske former i vestlig musikk til melodien.<ref>Moon, Yellowface, s. 100: «Often, these composers chose to use parallel fourths, fifth, octaves, and minor thirds, which had been mentioned in European and American discussions of Chinese music. The most famous example was William Jerome and Jean Schwartz's "Chinatown, My Chinatown" (1910) ...»</ref> Sangen har blitt innspilt av tallrike artister, innbefattet Al Jolson samt Chris Connor, og blir betraktet som en jazz standard.

Sangen var med i Woody Allens film Radio Days (1987) og i Illusion Softworks' videospill Mafia: The City of Lost Heaven (2002)

 Andre versjoner 
Carl Mann. Utgitt på LP-platen 14 Unissued Sides Star Club 33-8022 i Sverige i 1986.

 Referanser 

 Bibliografi 

Crawford, Richard; Magee, Jeffery (1992): Jazz Standards on Record, 1900-1942: A Core Repertory. Chicago: Center for Black Music Research Columbia College 
Jerome, William; Schwartz, Jean (1910): "Chinatown, My Chinatown" (noter). New York: Jerome H Remick & Co. 
Moon, Krystyn R (2005): Yellowface: Creating The Chinese In American Popular Music And Performance, 1850s-1920s'', New Brunswick, NJ: Rutgers University Press

Sanger fra USA
Sanger fra 1910
Sørsudansk pund

Sørsudansk pund (eng: South Sudanese Pound) er valutaen i Republikken Sør-Sudan. Den er inndelt i 100 piastre. Valutaen ble vedtatt av Sør-Sudans lovgivende forsamling rett før løsrivingen fra Sudan 9. juli 2011. Den ble innført 18. juli 2011, og erstattet det sudanske pundet med pari kurs, 1:1. 

Sedlene har bilde av John Garang, den tidligere lederen for opprørsbevegelsen SPLA (Sudan People's Liberation Army). Det vil produseres sedler i 1, 5, 10, 25, 50 og 100 pund, samt 5, 10, og 25 Piastre. Mynter skal produseres i 1, 5, 10, 25 og 50 piastre.

Referanser

Eksterne lenker
 Banknote News – South Sudan new piaster notes confirmed

Sør-Sudan
Afrikansk valuta
Introduksjoner i 2011
2011 i Sør-Sudan
Peterson (firma)

Peterson AS er en bølgepapp-produsent i Sarpsborg som kan spore sine røtter tilbake til Moss i 1801; inntil 2006 var det kjent under navnet M. Peterson & Søn. Firmaet har i dag fabrikker i Sarpsborg og Sykkylven i Norge,  i Norrköping og Bäckefors i Sverige og i Randers i Danmark. I 2012 kjøpte Pemco 100 % av aksjene i Peterson AS. I 2015 ble bølgepappdelen av Peterson Packaging kjøpt av belgiske VPK Packaging Group, og papir- og massivpappfabrikken på Ranheim ble beholdt av Pemco.

Historie

Referanser

Kilder 
 Tidligere prosessoperatør Bjørn Grønna utga boka "Et arbeidsliv på Cellulosen" i august 2014, utgitt på Flisby'n forlag og med støtte fra Moss by- og industrimuseum. Denne inngår i bokserien og prosjektet Arbeidsarven. ISBN 978-82-92841-26-6. 
 https://web.archive.org/web/20141006093234/http://ostfoldmuseene.no/om_ostfoldmuseene/arkiv/stor-interesse-for-arets-arbeidsminne-bjorn-gronna-skildrer-sine-37-ar-pa-cellulosen/

Eksterne lenker 
 
 Firmaets nettsted
 hoegheiendom
 M. Peterson & Søn, Store norske leksikon

Næringsliv i Moss
Næringsliv i Viken
Selskaper etablert i 1801
1801 i Norge
Kontinentalmargin

Kontinentalmarginen er den delen av havbunnen som ligger mellom landområdene og dyphavet. Den omfatter kontinentalsokkelen, kontinentalskråningen og kontinentalstigningen. Kontinentalmarginer utgjør omtrent 28 % av havets totale areal.

Kontinentalsoklene har lite fall og strekker seg gjennomsnittlig ca. 80 km utfra kysten, men bredden varierer mye. Ytterkanten av kontinentalsokkelen har et bratt fall ned mot dypere vann og kalles kontinentalskråningen. Lenger ut ligger kontinentalstigningen med slakere fall ned mot dyphavsslettene. Overgangen mellom kontinental- og havbunnskorpe skjer som regel under kontinentalstigningen. Grensesonen mellom disse kalles gjerne for en kontinentrand. Et annet navn for kontinentalstigningen er kontinentalfoten.

Havrettskonvensjonen gir kyststaten enerett til alle naturressurser i farvann som ligger nærmere grunnlinjen enn 200 nautiske mil (370.4 km). Dersom kanten av kontinentalmarginen ligger lenger ut enn 200 nautiske mil, har kyststaten spesielle rettigheter helt ut til kanten.

I geologien skilles det mellom aktive og passive kontinentalmarginer. I passive marginer beveger kontinental- og havbunnsplaten seg ikke i forhold til hverandre, og det skjer en opphopning av sedimenter. Passive marginer er vanlig langs kystene av Atlanterhavet og Det indiske hav. I aktive marginer presses havbunnsplaten under kontinentalplaten (subduksjon). Det er ofte en vulkansk fjellkjede på kontinentalplaten, en øybue på havbunnsplaten og en dyphavsgrop i overgangen mellom platene. Aktive marginer er vanlige rundt Stillehavet.

Undersjøiske formasjoner
Havrett
Platetektonikk
Nøtterøyhallen

Nøtterøyhallen er en idrettshall i Færder kommune i Vestfold. Den befinner seg vegg i vegg med Teigar ungdomsskole i utkanten av Teieskogen på Nøtterøy. Den har en tilskuerkapasitet på om lag 1500 mennesker. Hallen ble offisielt åpna 10. september 2011. Fra og med 2011/12-sesongen brukes den som hjemmearena for Nøtterøy Idrettsforenings herrelag i håndball.

Eksterne lenker
 Nøtterøyhallen hos Nøtterøy Håndball
 Bilder av Nøtterøyhallen hos Tønsbergs Blad

Sport i Færder
Idrettshaller i Norge
Byggverk i Færder
Nøtterøy
Val-de-Grâce

Val-de-Grâce er en kirke i barokk som befinner seg i boulevard de Port-Royal i det femte arrondissement i Paris. Den ble oppført mellom 1645 og 1667 på befaling av dronning Anna av Østerrike som var gift med kong Ludvig XIII. 

Val-de-Grâce ble gjort til gravplass for den kongelige slekten Huset Orléans, en gren av Huset Bourbon. Flere fremtredende medlemmer av slekten ble gravlagt her i tiden mellom 1693 og 1754, blant annet:

Mademoiselle de Valois (1693–1694) datter av Filip II av Orléans
Ludvig av Orléans (1703–1752) og hans ektefelle 
Johanna av Baden-Baden (1704–1726)
Louise Marie av Orléans, Mademoiselle (1726–1728), datter av Johanna av Baden-Baden og Ludvig av Orléans
Ludvig Filip I av Orléans (1725–1785) sønn av Johanna av Baden-Baden og Ludvig av Orléans
Louise Henriette av Bourbon-Conti (1726–1759) Ludvig Filip Is ektefelle

Eksterne lenker 
 

Kirker i Paris
5. arrondissement i Paris
Katolske kirker i Paris